Hallituksen kokous 8/2021

|  |  |  |
| --- | --- | --- |
| Aika | Keskiviikko 15.12.2021 klo 18.40–20.38 | |
| Paikka | Seipel 1., Julia, Turku, mahdollisuus osallistua Teamsin välityksellä | |
|  |  |  |
|  |  |  |

# 1 Kokouksen avaus

Varapuheenjohtaja Mika Hakala avasi kokouksen klo 18.40.

# 2 Laillisuuden ja päätösvaltaisuuden toteaminen

Kokous todettiin laillisesti koolle kutsutuksi ja päätösvaltaiseksi.

# Työjärjestyksen hyväksyminen

Hallitus hyväksyi esityslistan kokouksen työjärjestykseksi.

# 4 Pöytäkirjantarkastajien valitseminen

Valittiin Johanna Mannström ja Jarmo Rusi pöytäkirjantarkastajiksi.

5 **Alueyhdistyksen 10-vuotisjuhlat**

Järjestelyistä vastasivat Anne Porkka ja Riikkamarja Autio. Tapahtumaan osallistui noin 250 henkilöä. Todettiin, että juhlat onnistuivat erittäin hyvin. Viime tipassa peruttaneiden ja paikalle saapumattomien laskutus ennakkoon ilmoitettujen peruutusehtojen mukaisesti on meneillään. Katsottiin lyhyt videokooste tapahtumasta.

**6 Vuosikokous 15.11.2021**

Vuosikokous pidettiin Turun AMK:n Lemminkäisenkadun tiloissa 15.11.2021.

Todettiin, että vuosikokouksen toimintakertomus palautettiin osittain valmisteluun ylimääräisen vuosikokouksen päätettäväksi.

**7 Ylimääräinen vuosikokous keväällä 2022**

Vuosikokous 15.11.2021 palautti toimintakertomuksen liitteenä olevan tapahtumakalenterin valmisteluun eikä hyväksynyt toimintakertomusta tämän asiakohdan osalta.

Ylimääräinen vuosikokous järjestetään 28.2.2022 etäkokouksena. Valtakirjat tulee palauttaa 18.2.2022 mennessä. Kokouskutsu lähetetään 31.1.2022. Päätettiin, että Tuija Mäntsälä hoitaa kokouksen ennakkojärjestelyt.

**8 Viestintä**

Viestintätiimi kokoontui 12.11.2021.

Maijumarjut Polviander on osallistunut Tampereella pidettäviin koulutuspäiviin arvostushankkeen osalta ja välittää uudet ajatukset viestintätiimille.

Nenäpäivä näkyi some sivuilla ja nenäpäivän lahjoituksesta on maininta kotisivuilla. SOOLIN kanssa sovittiin, ettei erillistä kampanjatapahtumaa järjestetä.

Tulevina viestintäkoulutuksina ensi vuonna:

Canva opetustyössä ja videokoulutus; Merja Kärkkäinen on lupautunut pitämään meille koulutusta.

Viestintätiimi on käynyt läpi OAJ:n alueyhdistyksen toiminnan vaikuttavuuskyselyn vastauksia vuodelta 2020 ja peilaa niihin vastauksiin vuoden 2021 kyselyn vastauksia. Peilausten pohjalta luodaan viestinnässä askelmerkkejä vuodelle 2022

Uusi viestintästrategia tulee luoda heti vuoden 2022 alkupuolella. Nykyinen on voimassa vuoden 2021 loppuun asti.

OAJ:n viestintäkoulutuksessa 3.11.2021 ei ollut alueyhdistyksestä edustajaa.

Todettiin, että viestintätiimi kokoontui viimeksi 10.12.2021. Merkitään tiedoksi saatu selvitys. Keskusteltiin varsinais-suomalaisen huovutetun maskotin hankkimisesta.

**9 Talous**

Yhdistyksen taloudellinen tila on hyvä. Tilinpäätös laaditaan alkuvuodesta.

Todettiin, että matka- ja palkkiolaskut pyritään maksamaan jo joulukuun 2021 aikana.

**10 Valtuustopäätökset**

**M**erkittiin tiedoksi valtuustossa käsitellyt asiat.

Ajankohtaiset edunvalvonta- ja järjestöasiat

Kevään työmarkkinakierrokseen liittyvät järjestölliset toimenpiteet

Ammattijärjestötoiminnan uudistaminen

OAJ:n jäsenyyskriteerit

Henkilöjäsenyys OAJ:ssä

Opiskelijaedustus OAJ:n valtuustossa ja hallituksessa

Jäsenaloitteen käyttöön ottaminen

OAJ:n sääntöjen muuttaminen ammattijärjestötoiminnan uudistamisprojektin linjausten mukaisesti

OAJ:n turvallisemman tilan periaatteet

OAJ:n järjestöaktiivin toiminnan periaatteet

OAJ:n jäsenmaksun hyväksyminen vuodelle 2022

Talousarvion 2022 hyväksyminen ja välitilinpäätös

Vaaliohjeet hallituksen jäsenten ja valtuuston puheenjohtajien vaalia varten

Tilintarkastajan valitseminen vuodelle 2022

Valtuustoaloitteet

Kuultiin valtuutettujen selvitys valtuuston syyskokouksesta.

**11 Valtuustovaalit**

Ehdokasasettelu valtuustovaaleihin on avoinna 1.11.2021-15.1.2022. Varsinais-Suomen alueyhdistyksen YSI-piirin vaaliliittojen perustamista valmistellaan.

OAJ:n Valtuuston hallituspaikkaneuvottelijana keväällä 2022 YSI-piirin osalta toimii Tero Koskinen ja hänen varahenkilönään toimii Anne Porkka.

Virpi Kangas-Oksanen on nimetty Varsinais-Suomen YSI-piirin vaalisihteeriksi. Alueyhdistys vastaa vaalisihteerille maksettavasta korvauksesta.

Vaali- ja äänestysjärjestyksen mukaan jokaisella vaalipiirillä on keskusvaalilautakunta. Valtakunnallisilla piireillä (OAO, VOL, YLL) keskusvaalilautakuntina toimivat niiden hallitukset tai niiden valitsemat erilliset keskusvaalilautakunnat. OAJ/YSI:n osalta keskusvaalilautakuntina toimivat alueyhdistysten hallitusten valitsemat keskusvaalilautakunnat.

Vaalipiirin keskusvaalilautakunta on syytä nimetä viipymättä, mikäli sitä ei ole vielä tehty. Keskusvaalilautakunta on syytä olla nimettynä viimeistään 22.12.2021. Jos alueyhdistyksillä ei ole enää hallituksen kokouksia, voitte nimetä keskusvaalilautakunnan erillisessä etäkokouksessa. Keskusvaalilautakuntia tarvitaan heti ehdokasasettelun päättymisen 15.1.2022 jälkeen, kun niiden pitää tarkistaa valitsijayhdistysten hakemukset sekä vaaliliittoja koskevat sopimukset. Tästä menettelystä vaalin johtoryhmä antaa vielä tarkemmat ohjeet, joista kerrotaan seuraavassa vaalisihteeritiedotteessa.

Toimielinten nimeäminen ja keskeiset tehtävät on kerrottu vaali- ja äänestysjärjestyksessä.

Kokous nimesi Varsinais-Suomen YSI-piirin alueellisen keskusvaalilautakunnan.

Nimettiin keskusvaalilautakuntaan Virpi Kangas-Oksanen, Tuula Okorie ja Riikkamarja Autio.

Päätettiin, että vaalisihteerille maksetaan 40 euroa tunnilta tehtävään käytetyn työajan mukaisesti tehtyä laskua vastaan.

**12 Arvostuskampanja**

<https://www.oaj.fi/ajankohtaista/uutiset-ja-tiedotteet/2021/kiitos-opettaja-kampanja-tavoitti-ja-vaikutti-tehdaan-tulevaisuuksia/>

Kuultiin Maijumarjut Polvianderin selvitys arvostuskampanjan tilanteesta. Yllä olevasta linkistä voi tutustua arvostuskampanjan ajankohtaisiin kysymyksiin.

**13 Aluevaalit ja paikallinen vaikuttaminen**

OAJ:n aluevaalitavoitteet on julkaistu:

Kasvatuksen ja koulutuksen tukipalvelut turvattava, opettajien voitava keskittyä opettamiseen. Kuntakentän muuttuminen tulee vaikuttamaan voimakkaasti myös paikallisiin kasvatuksen ja koulutuksen ratkaisuihin. Paikallisyhdistykset toivottavasti pitävät yhteyttä kuntapäättäjiinsä ja tekevät siten paikallista vaikuttamistyötä.

Paikallisyhdistyksillä on mahdollisuus hakea kevään 2022 aikana alueyhdistykseltä rahallista tukea korkeintaan 200 euroa paikalliseen vaikuttamistyöhön toteutuneiden kulujen ja tehdyn selvityksen perusteella. Anomus tulee lähettää osoitteeseen ilmo@oajvs.fi.

**14 Tapahtumat ja koulutukset**

Alueyhdistyksen suunnitteluseminaari järjestetään 22.1.2022.

**15 Jaostojen kuulumiset**

Kuullaan jaostojen kuulumiset.

OAO

* OAO-jaosto kokoontui viimeiseen kokoukseensa Naantalin Kylpylään 30.11.2021 yhdessä YLL-jaoston kanssa
* OAO valitsi Vuoden ammatilliseksi opettajaksi 2022 tuntiopettaja Niina Tunturin Turun ammatti-instituutista. Valinta julkistettiin 3.12.2021 Linnanteatterissa
* OAO-jaoston sihteeri Tuija Mäntsälälle myönnettiin itsenäisyyspäivänä Suomen Valkoisen Ruusun ansioristi huomiointina ansiokkaasta työstä ammattikorkeakoulun ja työelämän kehittämisessä

VOL

* jaosto ei ole kokoontunut

YSI Turku

* jaosto ei ole kokoontunut

YSI V-S

* OAJ:n valtuustovaalit
* V-S YSI:n ehdokkaita on tulossa, samoin FSL:n
* Jaostojen nimet jäävät historiaan ja toiminta tällaisenaan loppuu alueyhdistyksen organisaation muuttuessa
* Jatkossa kokoontuu jonkinlainen verkosto. Tuleviin verkostotapaamisiin toivotaan matka- ja ruokakorvausta

YLL

* jaosto kokoontui yhteistapaamiseen OAO-jaoston kanssa 15.11.2021

**16 SOOL:n terveiset**

SOOLin piirissä herätti marraskuussa suurta pettymystä OAJ:n syysvaltuuston äänestystulos, jonka mukaan opiskelijat eivät saaneet äänivaltaista edustusta OAJ:n valtuustossa eivätkä hallituksessa. SOOLin sisällä on keskusteltu mm. siitä, että ratkaisua on vaikea selittää opettajaksi opiskeleville eli tuleville opettajille, jotka ovat potentiaalisia tulevia OAJ:n jäseniä. Tarkemmin asiaan voi tutustua SOOLin julkisessa vastineessa OAJ:n valtuustolle: <https://www.sool.fi/uutiset/sool-pettyi-oaj-n-valtuuston-paatokseen/>

SOOL Turun Instagram-tilillä pyörii parhaillaan joulukalenteri, jossa kunkin luukun takaa paljastuu erilaisia opettajuuteen ja opettajaopiskelijaan liittyviä asioita.

Hiljattain sinne on tägätty myös OAJ Varsinais-Suomen Instagram-tili näkyvyyden parantamiseksi Turun SOOL-jäsenten keskuudessa.

**18 Tiedotusasiat**

**Vuodelle 2022 varmistetut jäsenetuudet**

**Kylpylähotelli Caribia**

* Jäsenetuhinnat voimassa 1.1. – 31.12.2022. Kylpylän etuhinta ei ole voimassa Suomen koulujen lomaviikkoina eikä arkipyhinä. Edut koskevat OAJ:n jäsenkortin haltijoita sekä mukana saapuvia saman talouden perheenjäseniä. Edut edellyttävät mainintaa jäseneduista saavuttaessa sekä OAJ:n jäsenkortin esittämistä kylpylän vastaanotossa

**Aboa Vetus museo**

* museoon pääsee maksutta näyttämällä OAJ:n jäsenkorttia

**Kukkakauppa Pasadena**

* kukkakaupasta ostettavista kukista saa 10 % alennuksen näyttämällä OAJ:n jäsenkorttia
* alennus ei koske hankittuja lahjakortteja

**19 Kokousaikataulu**

Hallitus, maanantaina 10.1.2022 klo 18.00

Hallituksen seminaari, lauantaina 22.1.2022

# 20 Kokouksen päättäminen

Puheenjohtaja päättää kokouksen klo 20.38.